# boueta
## Brezhoneg
### Etimologiezh

    (Verb) Savet diwar an anv-kadarn boued hag al lostger -a gant ur c'hemmadur dre galetaat
    (Furm verb) Savet diwar « boueta- », pennrann ar verb « boueta », hep dibenn-ger.

### Verb

boueta /ˈbwetːa/ verb kreñv eeun ha verb gwan (anv-gwan-verb : bouetaet, bouetet) (displegadur) I. verb kreñv eeun
* Reiñ boued da zebriñ d'al loened pe d'an dud
** — « Fellout a rae dit boueta da loened en noz-mañ ? » — (Jakez Konan, Noz ar Pellgent, Al Liamm niv. 65, Du-Kerzu 1957, p. 12.)
** C'hoaz em-eus ma moh da voueta. — (Jules Gros, Le trésor du breton parlé Deuxième Partie, 1970, p. 57.)
* (Ent strizh) Stagañ war un higenn pe lakaat er c'havell kement a zo ret da bakañ pesked, kranked, hag all
** Ar brizili a zo mad da voueta kerden. — (Jules Gros, Le trésor du breton parlé Deuxième Partie, 1970, p. 57.)
* (dre skeudenn-lavar) Pourchas danvez d'un ardivink da vont en-dro
** Piou a zo o voueta ar mekanik ? — (Jules Gros, Le trésor du breton parlé Deuxième Partie, 1970, p. 57.)

#### Troioù-lavar

* boueta an tan
* boueta ar c'hwen
* boueta unan bennak : pakañ unan bennak

#### Troidigezhioù

* galleg : alimenter , nourrir
* galleg : alimenter (machine)
* galleg : amorcer (ligne de pêche)
II. verb gwan boueta
* Peuriñ

#### Deveradoù

* bouetadenn
* bouetadurezh
* bouetaer
* bouetaj

#### Troidigezhioù

* galleg : paître

### Furm verb

boueta /ˈbwetːa/
* Furm ar verb boueta e trede gour unan an amzer-vremañ, en doare-disklêriañ.
* Furm ar verb boueta en eil gour unan an doare-gourc'hemenn.